Document ID: 31997R1403

KOMISJONI MÄÄRUS (EÜ) nr 1403/97,
22. juuli 1997,
millega muudetakse määrust (EÜ) nr 703/97, millega kehtestatakse katseperioodiks 1. juulist 1997 kuni 30. juulini 1998 kumulatiivse maksustamise süsteem teatavate riisi suhtes kohaldatavate imporditollimaksude kindlaksmääramiseks ja muudetakse määrust (EÜ) nr 1503/96
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 22. detsembri 1995. aasta määrust (EÜ) nr 3072/95 riisituru ühise korralduse kohta,1 eriti selle artikli 11 lõiget 4 ja artiklit 21,
ning arvestades, et:
komisjoni 18. aprilli 1997. aasta määrusega (EÜ) nr 703/972 kehtestatakse katseperioodiks 1. juulist 1997 kuni 30. juulini 1998 kumulatiivse maksustamise süsteem (KMS) teatavate riisi suhtes kohaldatavate imporditollimaksude kindlaksmääramiseks;
määrusega(EÜ) nr 703/97 ettenähtud süsteemi tuleks tugevdada nende väiksemate impordikoguste järelevalve osas, mille puhul ei nõuta impordilitsentsi esitamist;
KMS nõuetekohaseks toimimiseks on oluline igakuiste ja KMS-deklaratsioonide esitamine selleks sätestatud tähtaegade jooksul; seetõttu tuleks KMS raames importijate suhtes, kes jätavad KMS-deklaratsiooni esitamata või esitavad selle hilinenult, kohaldada samu eeskirju kui puudulikult täidetud deklaratsiooni esitajate suhtes;
tuleks tagada, et KMS raames importijad ei saaks kasu olukorrast, kus neist olenevatel asjaoludel ei saa teha kohapealseid kontrolle; sel eesmärgil tuleks KMS raames importijalt, kes on vastutav füüsilise kontrolli ebaõnnestumise eest, ära võtta õigus imporditollimaksu kohandamisele ning samuti määrata talle 50eküüline trahv igalt kaubasaadetise tonnilt, mis on imporditud katseperioodi selle poole jooksul, mille vältel tal puudub õigus imporditollimaksu kohandamisele;
on vaja täpsustada aeg, mil KMS asutus peab sisse nõudma määruse (EÜ) nr 703/97 artikli 9 lõike 1 teises lõigus ja lõike 2 teises lõigus osutatud summad;
on kasulik teada imporditud riisi päritolu ja seetõttu tuleks muuta määruse (EÜ) nr 703/97 lisa;
teraviljaturu korralduskomitee ei ole oma eesistuja poolt kindlaksmääratud ajavahemiku jooksul arvamust avaldanud,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 703/97 muudetakse järgmiselt.
1. Artikli 2 lõikele 3 lisatakse järgmine lõik:
"Kui kaubasaadetise impordil ei ole nõutav litsentsi või sertifikaadi esitamine kooskõlas määruse (EMÜ) nr 3719/88 artiklitega 5 ja 6, edastab vabasse ringlusse lubamise deklaratsiooni aktsepteerinud tolliasutus deklaratsiooni koopia sellele KMS asutusele, kus importija on registreeritud."
2. Artikli 3 lõige 4 asendatakse järgmisega:
"4. Asjaomase importija KMS-asutuse taotlusel analüüsib pädev tolliasutus võetud proove ISO 7301 standardite kohaselt, teeb ISO 712 standardile vastava niiskusanalüüsi ja ISO 6646 standardile vastava kroovimissaagiste analüüsi ning saadab tulemused asjaomasele KMS-asutusele."
3. Artikli 9 lõike 1 esimene lõik asendatakse järgmisega:
"1. Kui ühe või enama partii puhul ei ole igakuise deklaratsiooni ja/või KMS-deklaratsiooni puudumise või hilinenud esitamise tõttu või käesolevas määruses sätestatud teabe, dokumentide või muu tõendusmaterjali puudumise tõttu igakuises ja/või KMS-deklaratsioonis võimalik KMS raames importija deklareeritud impordihinda kontrollida, võetakse asjaomase partii puhul arvesse impordihinda, mis on kindlaks määratud vastavalt määrusele nr 1503/96 ja mida kohaldatakse alates vabasse ringlusesse lubamise deklaratsiooni aktsepteerimise päevast."
4. Artikli 9 lõikele 2 lisatakse järgmine lõik:
"Peale selle nõutakse asjaomaselt KMS raames importijalt sisse 50 eküüline trahv igalt kaubasaadetise tonnilt, mis on imporditud katseperioodi selle poole jooksul, mille vältel tal puudub õigus imporditollimaksu kohandamisele, välja arvatud vääramatu jõu juhtudel."
5. Artikli 10 lõikele 1 lisatakse järgmine lõik:
"Peale selle nõutakse punktis a osutatud summade kindlaksmääramisel asjaomastelt KMS raames importijatelt sisse artikli 9 lõike 1 teises lõigus ja lõike 2 teises lõigus osutatud summad."
6. Määruse (EÜ) nr 703/97 lisa asendatakse käesoleva määruse lisaga.
Artikkel 2
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 22. juuli 1997

Labels: 3
17
15